Artjom Krjukov

Artjom Anatoljevitš Krjukov (, s. 5. maaliskuuta 1982) on venäläinen jääkiekkoilija, joka pelaa KHL-seura HK Sotšissa. Hän on Buffalo Sabresin ensimmäisen kierroksen varaus vuodelta 2000.

Ura 
Korkeasta varauksestaan huolimatta Krjukov ei pelannut koko uransa aikana Pohjois-Amerikassa, vaan on pelannut ainoastaan kotimaassaan Venäjällä. Hän on pelannut KHL:ssä Lokomotiv Jaroslavlissa, Sibir Novosibirskissä, Vitjaz Podolskissa ja SKA Pietarissa. Krjukov jätti kauden 2009–2010 kokonaan väliin harjoituskaudella tulleen polvivamman vuoksi.

19. toukokuuta 2014 Krjukov siirtyi vapaana agenttina vuoden sopimuksella KHL:ään siirtyneeseen HK Sotšiin.

Venäläiset jääkiekkoilijat
Buffalo Sabresin varaamat pelaajat
Vuonna 1982 syntyneet
Elävät henkilöt